อากิเลส กุซมัน

อากิเลส โฮเซ กุซมัน มาตูเต (Aquiles José Guzmán Matute) เป็นนักมวยสากลชาวเวเนซุเอลา

**ประวัติ**
กุซมันขึ้นชกมวยสากลอาชีพครั้งแรกเมื่อ 17 กรกฎาคม พ.ศ. 2528 เสมอกับโฆเซ เด กัสติโย ที่เวเนซุเอลา การชกในช่วงแรกของกุซมันส่วนใหญ่จะแพ้กับเสมอ และเคยชกแพ้คะแนนเฮซุส โรฮัสด้วย จนกระทั่งชกชนะน็อกเอดิซอน ตอร์เรส ยก 6 เมื่อ 27 กันยายน พ.ศ. 2534 ได้ครองแชมป์เวเนซุเอลารุ่นฟลายเวท ต่อจากนั้นก็ได้ครองแชมป์ WBA Fedelatin รุ่นฟลายเวท เมื่อ 29 กุมภาพันธ์ พ.ศ. 2535 ชนะน็อกเอบัง โมราเลส ยก 10 และหลังจากนั้น กุซมันก็มีโอกาสได้ขึ้นชิงแชมป์โลกครั้งแรก โดยเดินทางไปชิงแชมป์โลกสมาคมมวยโลก รุ่นฟลายเวท ที่เกาหลีใต้เมื่อ 26 กันยายน พ.ศ. 2535 ซึ่งกุซมันเป็นฝ่ายชนะคะแนน คิม ยง-คัง ได้แชมป์มาครอง แต่พอชกป้องกันตำแหน่งครั้งแรกก็แพ้คะแนนเสียแชมป์ให้กับ ดาบิด กริมัน นักมวยรองแชมป์โลกอันดับ 1 WBA เพื่อนร่วมชาติชาวเวเนซุเอลา ไปเมื่อ 15 ธันวาคม พ.ศ. 2535 โดยกุซมันเป็นฝ่ายถูกชกให้กรรมการนับ 8 ไปในยก 11 ด้วย เป็นการจัดมวยชิงแชมป์โลกศึกสายเลือด​เวเนซุเอลา​ครั้งแรก​ ณ เมืองที่ตั้งสำนักงานใหญ่ สมาคมมวยโลก (WBA) แห่งใหม่ ณ ขณะนั้น ที่กรุงการากัส
กุซมันขึ้นชกชนะอีก 2 ครั้ง ก็ได้ชิงแชมป์โลกรุ่นเดิมอีกครั้งเมื่อ 12 มิถุนายน พ.ศ. 2537 แพ้คะแนนแสน ส.เพลินจิต ไม่ได้แชมป์ จากนั้น กุซมันขึ้นชิงแชมป์ WBA Fedelatin รุ่นฟลายเวท เมื่อ 20 พฤษภาคม พ.ศ. 2538 ผลปรากฏว่าเป็นฝ่ายแพ้คะแนนเลโอ กาเมซ ต่อมาในเดือนพฤศจิกายน ปีเดียวกัน ขึ้นชิงแชมป์โลกสมาคม​มวย​โลก​ รุ่นจูเนียร์แบนตัมเวท ปรากฏว่าเป็นฝ่ายแพ้ทีเคโอ​อาลิมี กอยติอา ยก 5 ต่อมา ใน พ.ศ. 2539 กุซมันได้ชิงแชมป์ WBA Fedelatin รุ่นฟลายเวทอีกครั้งเมื่อ 7 ตุลาคม ซึ่งเป็นฝ่ายชนะคะแนนเลโอ กาเมซ ได้แชมป์ไปครอง จากนั้น ได้ชิงแชมป์โลกสมาคมมวย​โลก​ รุ่นจูเนียร์แบนตัมเวท อีกครั้งเมื่อ 1 มีนาคม พ.ศ. 2540 ปรากฏว่าเป็นฝ่ายแพ้คะแนนหยกไท ศิษย์ อ. ไป เมื่อกลับมาชกป้องกันแชมป์ WBA Fedelatin ก็เป็นฝ่ายแพ้น็อกฮิลเบร์โต กอนซาเลซ ยก 6 เมือ 27 กันยายน พ.ศ. 2540 เสียแชมป์ไป
หลังจากนั้น กุซมันหยุดชกไปถึง 3 ปี กลับมาชกอีกครั้งเมื่อ 27 กันยายน พ.ศ. 2543 โดยเป็นการชิงแชมป์ WBA Fedelatin รุ่นแบนตัมเวท ปรากฏว่าเป็นฝ่ายแพ้อาร์ทีดีราฟาเอล มาร์เกซ กุซมันขึ้นชกอีกเพียงสองครั้งเท่านั้น หลังจากที่ชกแพ้น็อกเอดิซอน ตอร์เรส ยก 4 เมื่อ 9 กันยายน พ.ศ. 2544 กุซมันก็แขวนนวมไป

**เกียรติประวัติ**
 แชมป์เวเนซุเอลารุ่นฟลายเวท (2534)- แชมป์ WBA Fedelatin รุ่นฟลายเวท
** ชิง, 29 กุมภาพันธ์ 2535 ชนะทีเคโอ อิบัง โมราเลส (1954) ยก 10 ที่ตูร์เมโร รัฐอารากวา ประเทศเวเนซุเอลา 
** สละแชมป์- แชมป์โลก WBA รุ่นฟลายเวท
** ชิง, 26 กันยายน 2535 ชนะคะแนน คิม ยง-คัง (1984) ที่สนามกีฬาในร่มโพฮัง โพฮัง ประเทศเกาหลีใต้ 
** เสียแชมป์, 15 ธันวาคม 2535 แพ้คะแนน ดาบิด กริมัน (1954)​ ที่สนามกีฬาในร่มโฮเซ เบรากาซา การากัส​ ประเทศเวเนซุเอลา- แชมป์ WBA Fedelatin รุ่นฟลายเวท
** ชิง, 7 ตุลาคม 2539 ชนะคะแนน เลโอ กาเมซ (1954) ที่มาราไก รัฐอารากวา ประเทศเวเนซุเอลา
** เสียแชมป์, 27 กันยายน 2540 แพ้น็อก ฮิลเบร์โต กอนซาเลซ (1954) ยก 6 ที่สนามกีฬาในร่มโฮเซ เบรากาซา การากัส​ ประเทศเวเนซุเอลา- เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นฟลายเวท, 11 มิถุนายน 2537 แพ้คะแนน แสน ส.เพลินจิต (THA) ที่โรงเรียนวัฒนานคร จังหวัดสระแก้ว​ ประเทศไทย 
** ชิงแชมป์ WBA Fedelatin รุ่นฟลายเวท, 20 พฤษภาคม 2538 แพ้คะแนน เลโอ กาเมซ (1954)​ ที่ลาอาซุนซิโอน รัฐนวยวาเอสปาร์ตา ประเทศเวเนซุเอลา
** ชิงแชมป์โลก WBA รุ่นจูเนียร์แบนตัมเวท, 25 พฤศจิกายน 2538 แพ้ทีเคโอ อาลิมี กอยติอา (1954) ยก 5 ที่โรงแรมและคาสิโนมารินาเบย์ รัฐนวยวาเอสปาร์ตา ประเทศเวเนซุเอลา
** ชิงแชมป์โลก WBA รุ่นจูเนียร์แบนตัมเวท, 1 มีนาคม 2540 แพ้คะแนน หยกไท ศิษย์ อ. (THA) ที่สนามกีฬาสุบิน พิมพยจันทร์ จังหวัดฉะเชิงเทรา​ ประเทศไทย
** ชิงแชมป์ WBA Fedelatin รุ่นแบนตัมเวท, 16 ธันวาคม 2543 แพ้อาร์ทีดี ราฟาเอล มาร์เกซ (MEX) ยก 6 ที่หอประชุมมหาวิทยาลัยอารากวา รัฐอารากวา ประเทศเวเนซุเอลา

**อ้างอิง**
  สถิติการชก boxrec.com 
หมวดหมู่:นักมวยสากลชาวเวเนซุเอลา
หมวดหมู่:แชมป์มวยสากลประเทศเวเนซุเอลา
หมวดหมู่:แชมป์โลก WBA
หมวดหมู่:บุคคลจากรัฐอันโซอาเตกิ